
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 9P/17/2026 3826200714 18. 03. 2026 JUDr. Beata Gešvantnerová ECLI:SK:OSPD:2026:3826200714.3
ROZSUDOK V MENE SLOVENSKEJ REPUBLIKY Okresný súd Prievidza samosudkyňou JUDr. Beatou Gešvantnerovou vo veci starostlivosti súdu o maloletého A. B., nar. XX.XX.XXXX, bytom C. D. E. XX/X, XXX XX F., v konaní zastúpený kolíznym opatrovníkom Úradom práce, sociálnych vecí a rodiny Prievidza, dieťa rodičov: matka – G. H., nar. XX.XX.XXXX, bytom Mesto F. a otec – nebohý A. B. v konaní o návrhu B. I., nar. XX.XX.XXXX, bytom C. D. E. XX/X, XXX XX F. o zverenie maloletého dieťaťa do náhradnej osobnej starostlivosti takto rozhodol: I. Súd konanie v časti o vyplatenie celého spätného výživného od januára 2026 do rozhodnutia súdu zastavuje. II. Maloleté dieťa A. B., nar. XX.XX.XXXX sa zveruje do náhradnej osobnej starostlivosti starej matky B. I., nar. XX.XX.XXXX. III. Stará matka B. I. je oprávnená a povinná osobne sa o maloleté dieťa starať, vychovávať ho, zabezpečovať mu každodenné potreby, preberať peňažné prostriedky spojené s výkonom náhradnej osobnej starostlivosti a použiť ich na prospech maloletého dieťaťa, spravovať majetok maloletého dieťaťa a zastupovať ho v bežných veciach, spravovať jeho veci tak, aby neutrpelo žiadnu ujmu na svojich majetkových právach, pričom úkony presahujúce rámec bežnej veci podliehajú schváleniu súdom. IV. Matka G. H., nar. XX.XX.XXXX je povinná prispievať na výživu maloletého A. B., nar. XX.XX.XXXX sumou 150 eur mesačne počnúc právoplatnosťou rozsudku, ktorú je povinná poukazovať počas trvania náhradnej osobnej starostlivosti, najdlhšie však do dovŕšenia plnoletosti dieťaťa, na účet Úradu práce, sociálnych vecí a rodiny Prievidza vždy do posledného dňa kalendárneho mesiaca, ktorý predchádza mesiacu, za ktorý sa výživné poskytuje, následne od plnoletosti A. B., nar. XX.XX.XXXX do jeho vlastných rúk v tej istej lehote. V. Stretávanie matky s maloletým dieťaťom sa neupravuje. VI. Týmto sa mení rozsudok Okresného súdu Prievidza č.k. 13P/222/2011-26 zo dňa 05.08.2011 v časti úpravy rodičovských práv a povinností voči mal. dieťaťu. VII. Žiaden z účastníkov nemá nárok na náhradu trov konania. odôvodnenie: Tento rozsudok odôvodnenie neobsahuje /§ 221 písm. a/ CSP.
Poučenie: P o u č e n i e : Proti tomuto rozsudku je odvolanie prípustné, avšak účastníci sa vzdali práva podať odvolanie voči rozhodnutiu, čo potvrdili svojim podpisom do súdnej zápisnice /§368 CSP/. Proti tomuto rozsudku v časti schválenia rodičovskej dohody odvolanie rodičmi nie je prípustné /§ 122 CMP/. Ak povinný nesplní povinnosť uloženú týmto rozsudkom, môže oprávnený podať návrh na vykonanie exekúcie podľa Exekučného poriadku. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na výkon rozhodnutia podľa ustanovení o výkone rozhodnutia vo veciach maloletých Civilného mimosporového poriadku.

